**Latvijas Tūrisma konsultatīvās padomes sēde**

**PROTOKOLS NR**.**4**

**02.03.2022. Rīga**

|  |  |  |
| --- | --- | --- |
| Dalībnieki: | | |
| Inese | Šīrava | Latvijas Investīciju un attīstības aģentūra |
| Ilga | Maļina | Latvijas Investīciju un attīstības aģentūra |
| Anita | Priedīte | Latvijas Investīciju un attīstības aģentūra |
| Dace | Granta | Vides aizsardzības un reģionālās attīstības ministrija |
| Aiga | Meri | Kurzemes plānošanas reģions |
| Artis | Gustovskis | Kurzemes tūrisma asociācija |
| Anna | Jaudzema | Rēzeknes Novada pašvaldība |
| Anna | Builo-Hoļme | Zemgales Plānošanas reģions |
| Inese | Turkupole – Zilpure | Zemgales tūrisma asociācija |
| Anita | Šmite | Zemgales tūrisma asociācija |

|  |  |  |
| --- | --- | --- |
| Gunta | Ušpele | Latvijas Veselības tūrisma klāsteris |
| Ēriks | Lingebērziņš | Latvijas Tūrisma aģentu un operatoru asociācija |
| Irēna | Riekstiņa | Latvijas Kongresu birojs |
| Ingrīda | Smuškova | Latvijas Tūrisma informācijas organizāciju asociācija |
| Guntars | Kniksts | Garkalnes novada dome |
| Dace | Grigaļeviča | Satiksmes ministrija |
| Astrīda | Trupovniece | Latvijas Tūrisma aģentu un operatoru asociācija |
| Anita | Zimele | Ekonomikas ministrija |
| Dace | Butāne | Ekonomikas ministrija |
| Linda | Spārniņa | Ekonomikas ministrija |
| Laura | Trukšāne | Jēkabpils novada Tūrisma informācijas centrs |
| Jānis | Zvirbulis | Latvijas Kongresu birojs |
| Nelda | Sniedze | Latvijas kempingu asociācija biedrība |
| Lienīte | Priedāja-Klepere | Vidzemes plānošanas reģions |
| Jolanta | Skujeniece | Talsu novada pašvaldība |
| Andra | Feldmane | Latvijas Pašvaldību savienība |
| Vijtauts | Brūvelis | Latvijas Tūrisma gidu asociācija |
| Raitis | Sijāts | Vidzemes tūrisma asociācija |
| Laura | Spundere | Latgales reģiona tūrisma asociācija |
| Jānis | Lazdāns | Latvijas Piļu un muižu asociācija |
| Inese | Turkupole-Zilpure | Bauskas tūrisma informācijas centrs |
| Asnāte | Ziemele | Latvijas lauku tūrisma asociācija |

Sēdi protokolē:

Ksenija Tkačenko, Ekonomikas ministrija

**Darba kārtībā:**

**1) Informācija par tūrisma nozarei pieejamajām digitalizācijas atbalsta programmām.**

**2) Informācija par tūrisma sadarbības tīklu programmu (1.2.3.2.pasākums «Atbalsts tūrisma produktu attīstībai»).**

D.Butāne atklāj Latvijas Tūrisma konsultatīvās padomes sēdi, iepazīstina sēdes dalībniekus ar darba kārtību un informē, ka sēde tiek ierakstīta.

A.Zimele sniedz prezentāciju par tūrisma nozarei pieejamajām digitalizācijas atbalsta programmām.

G.Ušpele aicina sniegt informāciju, vai atbalsta programmām ir paredzēti avansa maksājumi. A.Zimele skaidro, ka pagaidām precīzas informācijas nav, tiklīdz būs pieejama informācija par avansa maksājuma iespējām, tiks ziņots.

A.Gustovskis lūdz sniegt papildus informāciju par reģionāliem kontaktpunktiem un skaidrot, vai asociācijas birojs var kļūt par reģionālo kontaktpunktu. A.Zimele skaidro, ka šobrīd jau ir skaidrāk zināms ka reģionālie kontaktpunkti būs esošie plānošanas reģioni un uzņēmumi reģionos, kuri ir gatavi palīdzēt iesaistīties lai sniegtu pakalpojumus, par jautājumu, vai asociācija var kļūt par reģionālo kontaktpunktu, nepiecišams sazināties ar Digitālās inovācijas centru.

A.Meri lūdz skaidrot, vai iespējams atbalsta programmas ietvaros izveidot mājas lapu. A.Zimele skaidro, ka programma ir pat īpaši uz to orientēta, turklāt nepieciešamības gadījumā var pieteikties uz apmācībām.

A.Ziemele lūdz skaidrot, vai iespējams atbalsta programmas ietvaros uzlabot jau esošo mājaslapu. A.Zimele skaidro, ka ir iespējams pielāgot mājaslapas funkcionalitāti.

L.Spārniņa sniedz prezentāciju par tūrisma sadarbības tīklu programmu (1.2.3.2.pasākums «Atbalsts tūrisma produktu attīstībai»).

A.Gustovskis lūdz sniegt papildus informāciju par plānotajiem sadarbības tīkliem – vai ir zināms, kuri sadarbībnas tīkli saņems finansējumu un skaidrot, kā tiks vērtēts, vai produkts ir inovatīvs vai ne. L.Spārniņa skaidro, ka sadarbības tīkli, kas saņems atbalsta finansējumu nav zināmi, jo tiks organizēta atklāta projektu iesniegumu atlase. A.Ziemele skaidro, ka ar inovatīviem produktiem tiek saprasti tūrisma produkti, kuri pagaidām nav izplatīti tieši Latvijā, tūrismā nozare, un izvērtēšanas procesā piedalīsies LIAA kolēģi.

A.Meri pauž viedokli, ka tomēr ne vienmēr jātiecas uz inovatīvu produktu radīšanu, jo arī komerciālie tūrisma produkti Latvijā ir ļoti vāji attīstīti, turklāt ne vienmēr inovatīvais tūrisma produkts būs tikpat eksportspējīgs ka spēcīgs standarta tūrisma produkts.

I.Smuškova lūdz sniegt papildus informāciju par projektu vērtēšanas kritērijiem, īpaši par kritēriju, par eksporta apgrozījumu un lūdz skaidot, kāda būs metodika tā noteikšanai. D.Butāne skaidro, ka tiks ņemts vērā, ka ne katrs uzņēmējs varēs skaidri un precīzi pateikt, cik katrs ārvalstu viesis atstājis finansējumu, pirmkārt tiks prasīts no uzņēmēja aptuvena aprēķina pamatojumu, turpmāk EM kopa ar LIAA un Centrālo Statistikas pārvaldi domās par risinājumiem pilnvērtīgas datu apkopošanas sistēmas izstrādē.

I.Smuškova lūdz sniegt precizējumu par nosacījumu, ka ne vairāk kā 10% no klastera biedriem galvenā pamatdarbības nozare ir tirdzniecība, un vai amatnieki, kas pārdod savus suvenīrus ir uzskatāmi par tirdzniecības pārstāvjiem. L.Spārniņa skaidro, ka ierobežojums attiecas uz uzņēmumiem, kuriem galvenā pamatdarbības nozare ir mazumtirdzniecība. D.Butāne pauž viedokli, ka amatnieks ir tradīciju pārstāvis.

A.Meri lūdz sniegt precizējumu par 50 tūkstošu eiro ierobežojum vienam uzņēmumam – vai ierobežojums attiecināms uz līdzfinansejumu tūrisma produktu izveidei vai arī summa ietver apmācības, kopējos mārketinga pasākumus u.tml. L.Spārniņa skaidro, šobrīd paredzēts, ka ierobežojums attieksies uz tiešo atbalstu, tomēr Ministru kabineta noteikumi par aktivitātes īstenošanu vēl ir izstrādes procesā.

D.Granta lūdz sniegt papildus informāciju, kā domāts mērīt sadarbības tīkla pārklājumu visā Latvijā. L.Spārniņa skaidro, ka kā piemēru var analizēt Veselībās tūrisma klasteri, kurš nepārstāv katru pašvaldību, bet apvieno visus būtiskos šīs nozares spēlētājus.

G.Ušpele lūdz sniegt papildus informāciju, par PVN iekļaušanu attiecināmajās izmaksās. L.Spārniņa skaidro, ka šobrīd MK noteikumu projektā ir iekļauts, ka EM atbalsta arī PVN, bet pagaidām notiek saskaņošanas process. Saskaņošanas process notiek arī par avansu iekļaušanu programmā.

G.Ušpele pauž viedokli, par atalgojuma apmērs ir komercnoslēpums un tā izpaušanas gadījumā var notikt intensīva speciālistu pārpirkšana.

D.Butāne aicina visus dalībniekus priekšlikumus un ierosinājumus nosūtīt uz Lindas Spārniņas e-pastu līdz 2022.gada 11. martam, kā ari visiem interesentiem tiks nosūtīts vērtēšanas kritēriju projekts.

Latvijas Tūrisma konsultatīvās padomes sēde tiek slēgta.